Neuvoston asetus (EY) N:o 176/2000, annettu 24 päivänä tammikuuta 2000, lopullisen polkumyyntitullin käyttöönottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 1015/94 muuttamisesta



Virallinen lehti nro L 022 , 27/01/2000 s. 0029 - 0034



NEUVOSTON ASETUS (EY) N:o 176/2000, annettu 24 päivänä tammikuuta 2000, lopullisen polkumyyntitullin käyttöönottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 1015/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), ottaa huomioon komission ehdotuksen, jonka se on tehnyt neuvoa-antavaa komiteaa kuultuaan, sekä katsoo seuraavaa: A EDELTÄVÄT MENETTELYT 1) Neuvosto otti asetuksella (EY) N:o 1015/94(2) käyttöön lopullisen polkumyyntitullin Japanista peräisin olevien televisiokamerajärjestelmien tuonnissa. 2) Neuvosto jätti polkumyyntitullin soveltamisalan ulkopuolelle nimenomaisesti kyseisen asetuksen liitteessä, jäljempänä "liite", luetellut ammattikäyttöön tarkoitetut korkealaatuiset kamerajärjestelmät, joihin teknisten ominaisuuksien osalta voidaan soveltaa asetuksen (EY) N:o 1015/94 1 artiklan 2 kohdan säännöksiä, mutta joita ei voida pitää televisiolähetyskameroina. 3) Lokakuussa 1995 neuvosto muutti edellä mainittua asetusta (EY) N:o 1015/94 asetuksella (EY) N:o 2474/95(3). Muutokset koskivat erityisesti samankaltaisen tuotteen määrittelyä ja lopullisen polkumyyntitullin soveltamisalan ulkopuolelle nimenomaisesti jätettäviä tiettyjä ammattikäyttöön tarkoitettuja kamerajärjestelmiä. 4) Lokakuussa 1997 neuvosto muutti asetuksella (EY) N:o 1952/97(4) asetuksen (EY) N:o 384/96 12 artiklan mukaisesti Sony Corporationiin ja Ikegami Tsushinkiin sovellettavien lopullisten polkumyyntitullien määriä. Lisäksi neuvosto jätti polkumyyntitullin soveltamisalan ulkopuolelle nimenomaisesti tiettyjä uusia ammattikäyttöön tarkoitettuja kamerajärjestelmämalleja ja lisäsi ne liitteeseen. 5) Tammikuussa 1999 neuvosto muutti asetuksella (EY) N:o 193/1999(5) asetusta (EY) N:o 1015/94 ja lisäsi sen liitteeseen tiettyjä ammattikäyttöön tarkoitettujen kamerajärjestelmien seuraajamalleja ja vapautti ne siten lopullisesta polkumyyntitullista. B AMMATTIKÄYTTOON TARKOITETTUJA UUSIA KAMERAJÄRJESTELMÄMALLEJA KOSKEVA TARKASTELU 1. Menettely 6) Eräät japanilaiset vientiä harjoittavat tuottajat ovat sittemmin ilmoittaneet komissiolle aikovansa tuoda yhteisön markkinoille uusia ammattikäyttöön tarkoitettuja kamerajärjestelmämalleja, ja ne pyysivät, että kyseiset kamerajärjestelmämallit ja niiden oheislaitteet sisällytettäisiin liitteeseen ja jätettäisiin siten polkumyyntitullien soveltamisalan ulkopuolelle. 7) Komissio ilmoitti asiasta yhteisön tuotannonalalle ja aloitti tarkastelun, jossa rajoituttiin sen määrittämiseen, kuuluivatko kyseiset tuotteet polkumyyntitullien soveltamisalaan ja oliko asetuksen (EY) N:o 1015/94 säädösosaa muutettava vastaavasti. 2. Tarkastelun kohteena olevat mallit 8) Saatiin seuraavassa lueteltuja ammattikäyttöön tarkoitettuja kamerajärjestelmämalleja koskevia hakemuksia ja niitä koskevia teknisiä tietoja: i) Hitachi Denshi, Ltd. (jäljempänä "Hitachi") - kameran runko V-21, jonka ilmoitettiin olevan kameran rungon Z-ONE.DA seuraajamalli, ja joka myydään ilman triax-sovitinta; - uudet lisälaitteet malliin V-21: - 1,5 tuuman etsin GM-9, jonka ilmoitettiin olevan kameran runkoon V-21 tarkoitettu standardietsin; - kameran sovittimet CA-Z31 ja CA-Z32, joiden ilmoitettiin olevan liitteeseen jo sisältyvien kameran sovittimien CA-Z1A ja CA-Z2 seuraajamalleja, ja jotka liitetään kameran runkoon V-21; - kameraohjausyksiköt RC-Z2A ja RC-Z21A, joiden ilmoitettiin olevan liitteeseen jo sisältyvien kameraohjausyksiköiden RC-Z2 ja RC-Z21 seuraajamalleja; - kameran runko V-21 W, jonka ilmoitettiin olevan kameran rungon V-21 laajakuvaversio; - 5 tuuman etsin GM-51, jonka ilmoitettiin olevan kameran runkomallin V-21 standardietsin. Kaikki edellä mainitut mallit myydään ilman vastaavaa triax-järjestelmää tai triax-sovitinta. ii) Olympus Winter & IBE GmbH (jäljempänä "Olympus") - kameraohjausyksikkö OTV-S6, jonka ilmoitettiin olevan lääketieteen alalla käytettävä malli, ja joka on liitteeseen jo sisältyvän mallin OTV-SS seuraajamalli. iii) Matsushita - kameran runko AW-F575HE, jonka ilmoitettiin olevan jo liitteeseen sisältyvän kameran rungon WV-F565HE seuraajamalli; - kameran sovittimet AW-AD500AE ja AW-AD700BSE, joiden ilmoitettiin olevan jo liitteeseen sisältyvien kameran sovitinmallien WV-AD500E ja WV-AV700ASE seuraajamalleja. iv) Ikegami Tsushinki Co, Ldt (jäljempänä "Ikegami") - kameran rungot HC-400 ja HC-400W, joiden ilmoitettiin olevan jo liitteeseen sisältyvän kameran rungon HC 390 seuraajamalleja; - uudet lisälaitteet kameran runkoihin HC-400 ja HC-400W - etsimet VF 15-46; - ohjaus- ja käyttöyksikkö RCU-390; - kameran sovitin CA-400; - kameraohjausyksikkö MA-200A. Kaikki edellä mainitut mallit myydään ilman vastaavaa triax-järjestelmää tai triax-sovitinta. v) Victor Company of Japan, Ldt (jäljempänä "JVC") - kameran runko KY-D29WECH, jonka ilmoitettiin olevan liitteeseen jo sisältyvän edeltäjämallin KY-D29ECH laajakuvaversio; - etsimet VF-P116WE ja VF-P550WE, jotka voidaan yhdistää edellä mainittuun kameran runkoon KY-D29WECH, ja jotka ovat liitteeseen jo sisältyvien etsimien VF-P116 ja VF-P550BE seuraajamalleja. Kaikki edellä mainitut mallit myydään ilman vastaavaa triax-järjestelmää tai triax-sovitinta. 3. Päätelmät 9) Komissio suoritti teknisen tutkimuksen, johon kuului mallien kuului yksityiskohtainen vertailu liitteessä mainittuihin edeltäviin malleihin. Mallien todettiin olevan lähes samanlaisia. Todetut vähäiset erot johtuvat televisiokamerajärjestelmäalalla tapahtuneesta teknisestä kehityksestä eivätkä ne vaikuttaneet siihen, että järjestelmät luokiteltiin ammattikäyttöön tarkoitetuiksi kamerajärjestelmiksi. Tämän vuoksi katsottiin, että kaikki kyseessä olevat mallit olisi jätettävä voimassa olevien polkumyyntitoimenpiteiden soveltamisalan ulkopuolelle. 10) Komissio ilmoitti toteamuksistaan yhteisön tuottajille ja televisiokamerajärjestelmien viejille ja antoi niille mahdollisuuden ilmaista kantansa. Kun edellä esitetyn lisäksi otetaan huomioon, että asianomaiset osapuolet eivät ilmoittaneet vastustavansa komission päätelmiä, katsotaan, että kaikki johdanto-osan 8 kappaleessa luetellut mallit ja oheislaitteet ovat ammattikäyttöön tarkoitettuja kamerajärjestelmiä. Ne olisi näin ollen vapautettava Japanista peräisin oleviin televisiokamera- järjestelmiin sovellettavasta polkumyyntitullista, ja liitettä olisi muutettava tämän mukaisesti, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1015/94 liite tämän asetuksen liitteellä. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä tammikuuta 2000. Neuvoston puolesta J. GAMA Puheenjohtaja (1) EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 905/98, (EYVL L 128, 30.4.1998, s. 18). (2) EYVL L 111, 30.4.1994, s. 106, asetus sellaisena kuin se on viimeksi muutettuna asetuksella (EY) N:o 193/1999 (EYVL L 22, 29.1.1999, s. 10). (3) EYVL L 255, 25.10.1995, s. 11. (4) EYVL L 276, 9.10.1997, s. 20. (5) EYVL L 22, 29.1.1999, s. 10. LIITE "LIITE Luettelo ammattikäyttöön tarkoitetuista kamerajärjestelmistä, jotka eivät ole televisiolähetyskamerajärjestelmiä, ja jotka on vapautettu tullista >TAULUKON PAIKKA>"